PATVIRTINTA

Kauno miesto savivaldybės

administracijos direktoriaus

2018 m. lapkričio 30 d.

įsakymu Nr. A-4052

**KVIETIMAS TEIKTI SOCIALINIŲ PASLAUGŲ PLĖTROS SRITIES PROJEKTŲ PARAIŠKAS NR. 2019-2-1**

|  |  |  |
| --- | --- | --- |
| **Eil Nr.** | **Sąlygos** | **Aprašymas** |
| 1. | Sritis | Socialinių paslaugų plėtra |
| 2. | Prioritetai ir tinkamos veiklos | 2.1. Prioritetas – socialinių paslaugų vaikui ir šeimai plėtra.Veiklos pagal šį prioritetą: psichologo, socialinio darbuotojo konsultacijos ir pagalba, socialinis palydėjimas, ryšių su tėvais atkūrimas, pagalba įtraukiant į sporto, meno ir kitas užimtumo veiklas, pykčio valdymo grupės ir panaši veikla 5.1 papunktyje nurodytoms tikslinėms grupėms. Paslaugas turėtų teikti šie specialistai: psichologas, socialinis darbuotojas, nebūtinai – socialinio darbuotojo padėjėjas, užimtumo specialistas. Pirmumas teikiamas projektams, į veiklas įtraukiantiems ne mažiau kaip 2 socialinius partnerius. 2.2. Prioritetas – prevencinių priemonių ir paslaugų teikimas bendruomenėje. Veiklos pagal šį prioritetą:2.2.1. Smurto, patyčių, prekybos žmonėmis prevencinių mokymų organizavimas tikslinėms asmenų grupėms ir vykdymas (paraiškose būtina aiškiai nurodyti, kokioms asmenų grupėms bus organizuojami mokymai, pagrįsti, kodėl pasirinkta tokia tikslinė grupė ir kaip ji bus sudaroma).2.2.2. Pagalbos priemonių, socialinių ir jas papildančių paslaugų (konsultavimas, tarpininkavimas, palydėjimas, psichologo ir kt. paslaugos) teikimas 5.2 papunktyje nurodytoms tikslinėms grupėms.2.2.3. Socialinių ir jas papildančių kitų paslaugų (socialinės priežiūros, pagalbos į namus, slaugos namuose ir bendravimo poreikio tenkinimas asmens namuose) teikimas bendruomenėje sutelkiant ir sudarant mobilias socialinių darbuotojų, jų padėjėjų ir (arba) asistentų, ir (arba) kitų specialistų ir savanorių grupes bei šių paslaugų teikimo gerosios patirties viešinimas. Paslaugos teikiamos 5.3 papunktyje nurodytoms tikslinėms grupėms. 2.2.4. Socialinių, sveikatos priežiūros ir jas papildančių paslaugų teikimas bendruomenėje sutelkiant ir sudarant mobilias socialinių darbuotojų, jų padėjėjų ir slaugytojų, jų padėjėjų grupes. Paslaugos teikiamos 5.4 papunktyje nurodytoms tikslinėms grupėms. 2.2.5. Socialinių ir jas papildančių kitų paslaugų teikimas bendruomenėje, darbas su socialinės rizikos asmenimis ir (arba) delinkventinio elgesio vaikais ir jaunimu (tarp jų ir leidžiančiais laiką gatvėje), jų užimtumo organizavimas, motyvavimas dirbti, mokytis, užsiimti visuomenine, sportine, kultūrine ar kt. veikla bei socialinių įgūdžių ugdymas sudarant mobilias socialinių darbuotojų ir jų padėjėjų ir (arba) asistentų, ir (arba) kitų specialistų ir savanorių grupes. Paslaugos teikiamos 5.5 papunktyje nurodytoms tikslinėms grupėms.  |
| 3.  | Projektų veiklų vykdymo vieta | Projektų veiklų vykdymo vieta – Kauno miestas. Kitose Lietuvos vietovėse projektai gali būti vykdomi tik tokiu atveju, jeigu projektas teikiamas 2.1.1 papunktyje nurodytai veiklai vykdyti. |
| 4. | Planuojami rezultatai  | 4.1. Pagal prioritetą „Socialinių paslaugų vaikui ir šeimai plėtra“ siekiamas rezultatas – užimtumo ir reabilitacijos paslaugas gavusių vaikų, turinčių emocijų ir elgesio sutrikimų, jų šeimos narių (tėvai, įtėviai, globėjai) skaičius – 200.4.2. Pagal prioritetą „Prevencinių priemonių ir paslaugų teikimas bendruomenėje“ siekiami rezultatai:4.2.1. Įgyvendintų prevencinių priemonių skaičius – 5.4.2.2. Paslaugas gavusių asmenų, kurie yra patyrę smurtą arba patys smurtauja, skaičius – 200.4.2.3. Asmenų, gavusių socialines ir jas papildančias paslaugas bendruomenėje, skaičius – 100. 4.2.4. Asmenų, gavusių socialines, sveikatos priežiūros ir jas papildančias paslaugas bendruomenėje, skaičius – 400.4.2.5 Asmenų, gavusių socialinių įgūdžių ugdymo paslaugas, skaičius – 80. |
| 5. | Tikslinė grupė  | 5.1. Vaikai iki 18 metų, gyvenantys Kauno mieste ir turintys emocijų ir elgesio sutrikimų ar sunkumų (depresiškumas, baimė, nerimas, uždarumas, agresyvumas, neklusnumas, melavimas, manipuliavimas, vagiliavimas, pabėgimai, mokyklos nelankymas, piktnaudžiavimas kvaišalais ir kita), taip pat delinkventinio elgesio vaikai, jų šeimos (tėvai, įtėviai, globėjai).5.2. Asmenys, patiriantys smurtą artimoje aplinkoje, smurtaujantys asmenys.5.3. Senyvo amžiaus asmenys, senyvo amžiaus asmenys su negalia, kuriems reikalinga pagalba buityje.5.4. Senyvo amžiaus, darbingo amžiaus asmenys ir vaikai, turintys sunkią negalią, nurodyti Ambulatorinių slaugos paslaugų namuose teikimo reikalavimų apraše, patvirtintame Lietuvos Respublikos sveikatos apsaugos ministro 2007 m. gruodžio 14 d. įsakymuNr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“, ir kiti asmenys, kurie dėl sveikatos būklės negali savarankiškai nuvykti slaugos paslaugoms gauti į gydymo įstaigą (pvz., asmenys, kurie po operacijų gydomi ambulatorinėmis sąlygomis, ir kiti, nenurodyti minėtame apraše, vaikai, senyvo amžiaus, darbingo amžiaus asmenys su sunkia negalia). 5.5. Vaikai ir jaunimas (14–29 metų), socialinės rizikos asmenys, laiką leidžiantys gatvėje.5.6. Paslaugos 5.1 ir 5.3 papunkčiuose išvardytoms tikslinėms grupėms teikiamos tik suderinus su Kauno miesto savivaldybės administracijos Socialinių paslaugų skyriumi arba jo teikimu. |
| 6. | Finansavimo intensyvumas | 6.1. Projektui įgyvendinti iš Kauno miesto savivaldybės (toliau – Savivaldybė) biudžeto gali būti skiriama lėšų iki 80 proc. tinkamų finansuoti projekto išlaidų padengti. Ne mažiau kaip 20 proc. išlaidų turi padengti pareiškėjo (jo paties arba partnerių (rėmėjų) įnašas. 6.2. Finansuojami 2019 m. vykdomi projektai. Vėliausia galima projekto įgyvendinimo pabaigos data – 2019 m. gruodžio 31 d. |
| 7. | Reikalavimai pareiškėjui ir partneriams | 7.1. Projektų paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys (nevyriausybinės organizacijos, asociacijos, viešosios įstaigos ir kt., išskyrus biudžetines įstaigas), veikiantys ir (arba) turintys patirties socialinėje srityje, o teikiant paraišką vykdyti 2.2.4 papunktyje nurodytą veiklą – socialinėje ir sveikatos apsaugos srityse. 7.2. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų (jeigu buvo skirta) Savivaldybės biudžeto lėšų panaudojimą.7.3. Finansavimas pareiškėjui negali būti skiriamas, jeigu: 7.3.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;7.3.2. pareiškėjas paraiškoje arba jos prieduose pateikė klaidinančią informaciją;7.3.3. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;7.3.4. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu.7.4. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje. 7.5. Projekto partneriu (-iais) laikomi Lietuvos Respublikos įstatymų nustatyta tvarka įregistruoti ne pelno siekiantys juridiniai asmenys (nevyriausybinės organizacijos, asociacijos, viešosios įstaigos ir kt.), aukštosios mokyklos.7.6. Jeigu paraiška teikiama kartu su projekto partneriu (-iais), pareiškėjas ir projekto partneris (-iai) turi sudaryti jungtinės veiklos (partnerystės) sutartį prieš Savivaldybės biudžeto lėšų naudojimo sutarties pasirašymą. 7.7. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus.7.8. Ir pareiškėjo, ir projekto partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai.7.9. Už projekto įgyvendinimą atsakingas pareiškėjas.7.10. Pareiškėjas, teikiantis paraišką vykdyti 2.2.4 papunktyje nurodytą veiklą, privalo turėti asmens sveikatos priežiūros licenciją teikti ambulatorines slaugos paslaugas namuose. |
| 8. | Paraiška ir jos pateikimo reikalavimai | 8.1. Siekdamas gauti finansavimą, pareiškėjas turi užpildyti ir pateikti šiuos dokumentus:8.1.1. programos „Iniciatyvos Kaunui“ projekto finansavimo paraišką, kurios forma patvirtinta Kauno miesto savivaldybės administracijos direktoriaus 2018 m. lapkričio 9 d. įsakymu Nr. A-3784 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“. Pareiškėjas turi užpildyti kiekvieną paraiškos dalį, vadovaudamasis paraiškoje pateiktais paaiškinimais. Pareiškėjo deklaracija turi būti pasirašyta pareiškėjo vadovo ar jo įgalioto asmens. Jei projektą numatoma įgyvendinti su partneriu (-iais), turi būti užpildyta ir pasirašyta partnerystės deklaracija (paraiškos priedas). Pareiškėjas atsako už paraiškoje nurodytų duomenų teisingumą; 8.1.2. kitus dokumentus:8.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą;8.1.2.2. įstaigos vadovo įgaliojimą teikti paraišką (jeigu paraišką teikia ne įstaigos vadovas)8.1.2.3. pareiškėjo ir kitų finansavimo šaltinių įnašą pagrindžiančius dokumentus; 8.1.2.4. asmens sveikatos priežiūros licenciją teikti ambulatorines slaugos paslaugas namuose (teikiant paraišką vykdyti 2.2.4 papunktyje nurodytą veiklą);8.1.2.5. kitą informaciją, pagrindžiančią finansavimo reikalingumą ar papildančią projekto aprašymą.8.2. Paraiška gali būti teikiama raštu arba elektroniniu būdu adresu <http://iniciatyvos.kaunas.lt>.8.3. Raštu teikiama paraiška, jos priedai ir paraiškos elektroninė versija („Excel“ formatu), įrašyta elektroninėje laikmenoje, siunčiami paštu arba pristatomi į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (6 darbo vieta), užklijuotame voke (pakete), ant kurio turi būti užrašas „Paraiška“, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Paraiška ir jos priedai turi būti užpildyti kompiuteriu, lietuvių kalba, atspausdinti, pasirašyti ir kartu su pridedamais dokumentais susegti į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos ir pridedamų dokumentų lapai (jeigu dokumentai pateikiami užsienio kalba, jie turi būti išversti į lietuvių kalbą) turi būti sunumeruoti eilės tvarka. Ranka užpildytos paraiškos nepriimamos.8.4. Jei paraiška su pridedamais dokumentais teikiama elektroniniu būdu adresu <http://iniciatyvos.kaunas.lt>, pareiškėjas užpildo paraiškos formą („Excel“ formatu), pasirašo pareiškėjo deklaraciją ir kartu su pridedamais dokumentais PDF formatu įkelia į sistemą. 8.5. Galutinis paraiškos pateikimo terminas – 2019 m. sausio 4 d. Jei paraiška siunčiama paštu, pateikimo data laikoma pašto antspaudo data. Jei paraiška teikiama elektroniniu būdu adresu <http://iniciatyvos.kaunas.lt>, pateikimo data laikoma elektroninėje sistemoje pateikimo momentu fiksuota data. Jei paraiška pristatoma į Savivaldybę, galutinis terminas yra 2019 m. sausio 4 d. 15 val.8.6. Gautos paraiškos yra registruojamos. Po nustatyto termino pateiktos paraiškos nenagrinėjamos.8.7. Tas pats pareiškėjas gali teikti tik vieną paraišką pagal vieną prioritetą. Jei tas pats pareiškėjas teikia daugiau nei vieną paraišką pagal tą patį prioritetą, kitos vėliau registruotos jo paraiškos yra atmetamos ir neperduodamos administracinei atitikčiai ir tinkamumui vertinti.8.8. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus. |
| 9. | Tinkamos išlaidos | 9.1. Tinkamomis finansuoti išlaidomis gali būti pripažįstamos tik tos išlaidos, kurios yra:9.1.1. tiesiogiai susijusios su projekto, kuriam skiriamas finansavimas, įgyvendinimu;9.1.2. būtinos projektui įgyvendinti ir atitinkančios skaidraus finansų valdymo, sąnaudų efektyvumo principus; 9.1.3. suplanuotos efektyviai ir pagrįstai (atitinkančios realias rinkos kainas, panaudojamos tik siekiant projekto tikslų);9.1.4. faktiškai patirtos nuo to 2019 m. ketvirčio, kada yra pasirašoma Savivaldybės biudžeto lėšų naudojimo sutartis, pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais Lietuvos Respublikos teisės aktų reikalavimus atitinkančiais apskaitos dokumentais.9.2. Tinkamos projekto vykdymo išlaidos turi sudaryti ne mažiau kaip 80 proc. visų Savivaldybės prašomų finansuoti tinkamų išlaidų. Vykdymo išlaidų kategorijai priskiriamos šios išlaidos:9.2.1. išlaidos projektą vykdančių asmenų darbo užmokesčiui (įskaitant visus privalomus mokesčius). Atlygis už darbą pagal darbo sutartį (įskaitant visus privalomus mokesčius) socialiniam darbuotojui, socialiniam pedagogui, užimtumo specialistui – ne daugiau kaip 1050 Eur per mėn., socialinio darbuotojo padėjėjui – ne daugiau kaip 820 Eur per mėn.;9.2.2. reikmenų, medžiagų ir kitų prekių įsigijimo išlaidos (išskyrus ilgalaikį materialųjį ir nematerialųjį turtą), jeigu jos identifikuojamos ir priskiriamos išskirtinai projekto reikmėms; 9.2.3. projektui įgyvendinti reikalingų paslaugų pirkimo išlaidos, jeigu jos identifikuojamos ir priskiriamos išskirtinai projekto reikmėms. Pagal atlygintinų paslaugų sutartis ar autorines sutartis, individualios veiklos pažymėjimą ir kt. dokumentus paslaugas teikiantiems asmenims (psichologui, mediatoriui, ekspertui ar lektoriui, darbo grupės vadovui ir pan.), įgijusiems atitinkamos srities išsilavinimą, gali būti mokama ne daugiau kaip 30 Eur už 1 val., socialiniam darbuotojui, socialiniam pedagogui, užimtumo specialistui, dirbantiems mažiau nei 40 val. per mėn., – ne daugiau kaip 8 Eur už 1 val.;9.2.4. maisto prekių ir (arba) maitinimo paslaugų pirkimo išlaidos (pirkti galima, jei užsiėmimai ar konsultacijos vyksta ne trumpiau kaip 4 val.);9.2.5. savanoriškos veiklos išlaidos (kelionės, nakvynės, maitinimo, pašto, telefono, mokymų, reikalingų priemonių įsigijimo, draudimo, kt.), nustatytos Savanoriškos veiklos išlaidų kompensavimo sąlygų ir tvarkos apraše, patvirtintame Lietuvos Respublikos socialinės apsaugos ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“;9.2.6. kitos projekto vykdymo išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 9.2.1–9.2.5 papunkčiuose nurodytoms išlaidų rūšims.9.3. Tinkamos projekto administravimo išlaidos gali sudaryti iki 20 proc. visų Savivaldybės prašomų finansuoti tinkamų išlaidų. Administravimo išlaidų kategorijai priskiriamos šios išlaidos: 9.3.1. atlygis už darbą projektą administruojantiems asmenims (projekto vadovui ir finansininkui), įskaitant visus privalomus mokesčius;9.3.2. kitos projekto administravimo išlaidos – transporto, pašto, fakso, telefono, interneto, kopijavimo, biuro nuomos ir eksploatavimo išlaidos, kanceliarinių prekių įsigijimo išlaidos ir visos kitos tinkamos finansuoti projekto išlaidos, susijusios su projekto administravimu ir nepriskiriamos 9.3.1 papunktyje nurodytai išlaidų rūšiai. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir kt. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai dirbtą laikotarpį įgyvendinant projektą).  |
| 10. | Netinkamos išlaidos | 10.1. Projekto rengimo išlaidos.10.2. Baudos, delspinigiai, išlaidos finansinėms nuobaudoms.10.3. Bylinėjimosi išlaidos.10.4. Išlaidos paskolų palūkanoms ir skoloms padengti.10.5. Išlaidos pastatų ir patalpų remontui.10.6. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos.10.7. Išlaidos sumokėti už paslaugas asmeniui, kai pats asmuo yra tos paslaugos gavėjas ir (arba) teikėjas.10.8. Projekto įgyvendinimo išlaidos, finansuojamos iš kitų finansavimo šaltinių.10.9. Išlaidos ilgalaikiam materialiajam ir nematerialiajam turtui (pagal Lietuvos Respublikos teisės aktus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur).10.10. Išlaidos, skirtos labdarai ir paramai.10.11. Išlaidos, projekto biudžete įvardytos kaip nenumatytos išlaidos.10.12. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. |
| 11.  | Paraiškų atranka ir vertinimo kriterijai | 11.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos.11.2. Paraiškų vertinimo ir atrankos procedūros vykdomos vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto savivaldybės administracijos direktoriaus 2017 m. spalio 27 d. įsakymu Nr. A-3922 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 12. | Aktualūs dokumentai | 12.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.12.2. Kauno miesto savivaldybės 2018–2020 metų strateginis veiklos planas, patvirtintas Kauno miesto savivaldybės tarybos 2018 m. vasario 6 d. sprendimu Nr. T-4 „Dėl Kauno miesto savivaldybės 2018–2020 metų strateginio veiklos plano patvirtinimo“.12.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“.12.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto administracijos direktoriaus 2017 m. spalio 27 d. įsakymu Nr. A-3922 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 13. | Projekto viešinimo reikalavimai | Įgyvendinamas projektas ir pasiekti rezultatai privalo būti viešinami laikantis Savivaldybės biudžeto lėšų naudojimo sutartyje nustatytų reikalavimų |
| 14. | Informacijos teikimas  | 14.1. Informaciją dėl paraiškų pildymo ir projektų įgyvendinimo teikia Plėtros programų ir investicijų skyriaus Strateginio planavimo, programų ir jaunimo politikos poskyrio vyriausioji specialistė Evelina Revuckaitė ir specialistė Greta Jorudaitė,tel. (8 37) 42 29 14. 14.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia atsakingi specialistai: dėl 2.1.1 papunktyje nurodytos veiklos – Socialinių paslaugų skyriaus Paslaugų šeimai ir vaikui poskyrio vyriausiosios specialistės Jovita Mikalonienė, tel. (8 37) 42 38 15, el. p. jovita.mikaloniene@kaunas.lt, ir Eglė Jaudegienė, tel. (8 37 ) 42 56 25, el. p. egle.jaudegiene@kaunas.lt; dėl 2.2.1 ir 2.2.2 papunkčiuose nurodytų veiklų – Socialinių paslaugų skyriaus vyriausiosios specialistės Rima Levulytė, tel. (8 37) 42 38 15, el. p. rima.levulyte@kaunas.lt, ir Evelina Eidukaitė, tel. (8 37) 20 70 65, el. p. evelina.eidukaite@kaunas.lt; dėl 2.2.3 papunktyje nurodytos veiklos – Socialinių paslaugų skyriaus vyriausiosios specialistės Vilija Zakarauskienė, tel. (8 37) 20 98 21 el. p. vilija.zakarauskiene@kaunas.lt, ir Erika Mockienė, tel. (8 37) 20 70 65, el. p. erika.mockiene@kaunas.lt;dėl 2.2.4 papunktyje nurodytos veiklos – Sveikatos apsaugos skyriaus vyriausioji specialistė, atliekanti skyriaus vedėjo (savivaldybės gydytojo) funkcijas, Renata Kudukytė-Gasperė, tel. (8 37) 42 45 76, el. p. renata.kudukyte-gaspere@kaunas.lt, ir vyriausioji specialistė Daiva Kuzminienė, tel. (8 37) 42 42 08, el. p. daiva.kuzminiene@kaunas.lt;dėl 2.2.5 papunktyje nurodytos veiklos – Socialinių paslaugų skyriaus vyriausioji specialistė Rima Levulytė, tel. (8 37) 42 38 15, el. p. rima.levulyte@kaunas.lt, ir Paslaugų šeimai ir vaikui poskyrio vyriausioji specialistė Jovita Mikalonienė, tel. (8 37) 42 38 15, el. p. jovita.mikaloniene@kaunas.lt.14.3. Užklausos raštu teikiamos el. p. iniciatyvos@kaunas.lt. 14.4. Dažnai užduodamų klausimų skyrius (DUK) tinklalapyje iniciatyvos.kaunas.lt. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_